**Nagykanizsa Megyei Jogú Város Önkormányzata Közgyűlésének**

**16/2018. (VI. 29.) önkormányzati rendelete**

**a köztemetőkről és a temetkezés rendjéről**

Nagykanizsa Megyei Jogú Város Önkormányzatának Közgyűlése a temetőkről és a temetkezésről szóló 1999. évi XLIII. törvény 6. § (4) bekezdésében, 40. § (3) bekezdésében, 41. § (3) bekezdésében, valamint 42. §-ában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el: [[1]](#footnote-1) [[2]](#footnote-2)

**1. Általános rendelkezések [[3]](#footnote-3)**

**1. §**

A rendelet célja, hogy Nagykanizsa Megyei Jogú Város közigazgatási területén a helyi viszonyok figyelembevételével biztosítsa a tisztességes és méltó temetéshez, valamint a végtisztesség megadásához való jogot, szabályozza a temetők működési rendjét, a temető használatának szabályait.

**2. §**

* 1. A rendelet hatálya kiterjed Nagykanizsa Megyei Jogú Város Önkormányzata tulajdonában lévő temetőkre.
  2. E rendeletet kell alkalmazni a köztemető tulajdonosának, az Üzemeltetőnek, valamint a temetkezési szolgáltatási tevékenységet végző természetes és jogi személyeknek (továbbiakban: temetkezési szolgáltatók), továbbá mindazoknak, akiknek a rendelet hatálya alá tartozó tevékenységek ellátása során, azzal összefüggésben jogai keletkeznek, és reá kötelezettségek hárulnak.
  3. A rendelet szabályait kell alkalmazni a megváltott, de a megváltás időtartama alatt be nem temetett - fenntartott - temetési helyekre is.

**3. §**

E rendelet alkalmazásában:

1. **cégtábla**: a temető területén bérleménnyel rendelkező temetkezési vállalkozó nevét és az ott folyó tevékenységet a bérlemény bejáratánál feltüntető tábla, melynek mérete legfeljebb 30 x 40 cm.
2. **díszsírhely**:a Tripammer utcai központi temető központi temetőrészében elhelyezkedő temetési hely, melyben Nagykanizsa Megyei Jogú Város Önkormányzata díszpolgárai, továbbá az állami-, politikai és művészeti élet kiemelkedő személyiségei a polgármester egyetértésével helyezhetők el az adományozók (létesítők) által;
3. **írásbeli felszólítás, értesítés:** amennyiben az értesítendő személy neve, címe a nyilvántartásokból nem állapítható meg, úgy értesítésnek, felszólításnak minősül a temetőkről és a temetkezésről szóló 1999. évi XLIII. törvényben (a továbbiakban: Ttv.), valamint az annak végrehajtására kiadott 145/1999. (X. 1.) Korm. rendeletben (a továbbiakban: Ttvvhr.) megfogalmazott meghirdetés a temető területén elhelyezett hirdető táblán;

*d)* **Üzemeltető**: a Ttv.-ben és a Ttvvhr.-ben meghatározott fenntartási (kezelői) és üzemeltetési feladatokat Nagykanizsa Megyei Jogú Város Önkormányzatával kötött kegyeleti közszolgáltatási szerződés alapján ellátó szervezet :

e) [[4]](#footnote-4)

f) **síremlék:** az elhunyt(ak) sírja fölé emelt szobor, emléktábla, sírkő vagy fejfa az elhunyt(ak) nevével és a rá(juk) vonatkozó egyéb feliratokkal

g) **sírkápolna**: a sírbolt (kripta) fölé épített kápolna épület

**2. A köztemető létesítése, bővítése, üzemeltetése, lezárása [[5]](#footnote-5)**

**4. §**

1. Nagykanizsa Megyei Jogú Város közigazgatási területén köztemető létesítéséről, bővítéséről, lezárásáról, ismételt használatbavételéről, illetve kegyeleti park céljára szolgáló átalakításáról Nagykanizsa Megyei Jogú Város Önkormányzata Közgyűlése dönt.
2. A jelen rendelet hatálybalépésekor működő köztemetők és létesítményeik fenntartásáról, üzemeltetéséről, valamint az ott folyó temetkezési és e rendelet szerinti egyéb tevékenységek végzéséről az Üzemeltető - kegyeleti közszolgáltatási szerződés alapján és keretein belül - gondoskodik.
3. Nagykanizsa Megyei Jogú Város közigazgatási területén a köztemetők Üzemeltetője a Via Kanizsa Városüzemeltető Nonprofit Zrt.
4. [[6]](#footnote-6) Az üzemeltetés körében az üzemeltető:

a) a Tripammer utcai köztemetőben ügyfélszolgálatot működtet;

b) nyilvántartó könyvet vezet, gondoskodik a nyilvántartókönyv megőrzéséről, számítógépes nyilvántartást vezet, az eltemettetőnek és arra jogosult hatóságoknak abba betekintést enged, illetve felvilágosítást nyújt;

c) tájékoztatja a temetőbe látogatókat a köztemetőkben kihelyezett hirdetőtáblákon és internetes honlapján keresztül;

d) sírhelykiosztási tervet készít, melynek alapján kiosztja a sírhelyeket;

e) összehangolja a temetéseket;

f) gondoskodik a temetőbe szállított elhunytak átvételéről, átadásáról, a Tripammer utcai köztemetőben gondoskodik az elhunytak megfelelő módon történő hűtéséről;

g) gondoskodik a ravatalozók és kiszolgáló helyiségek karbantartásáról, javításáról, takarításáról és szükség szerinti fertőtlenítéséről;

h) a temetőn belül kijelöli a hulladék összegyűjtésére és tárolására szolgáló helyeket, gondoskodik a hulladék elszállításáról;

i) üzemelteti és karbantartja a temetők nyilvános illemhelyeit;

j) a temetőkben vízvételi helyeket működtet;

k) biztosítja a temetők infrastruktúrájának állagmegóvását.

**3. Temetési helyek és szabályok**

**5. §**

1. A sírhelytáblákat, táblákon belüli sorokat és az egyes sorokban a temetési helyeket a köztemető Üzemeltetője jelöli ki.
2. Minden sírhelytábla (parcella) azonosítóját jelzőoszlopon, könnyen észrevehető helyen kell feltüntetni.
3. Új temetési hely – sírbolt kivételével – megváltása csak az elhunyt adatai megadását követően lehetséges.
4. Jogi személy e rendelet hatálya alá tartozó köztemetőben temetési helyet csak abból a célból válthat meg, hogy oda a saját halottjának tekintett elhunyt személyt, vagy a jogi személlyel munkaviszonyban, vagy foglalkoztatásra irányuló egyéb jogviszonyban állt személy holttestét vagy hamvait elhelyezze. A temetési helyek magán- és/vagy jogi személyek között csere, adás-vétel tárgyai nem lehetnek. Amennyiben a rendelkezésre jogosult elhunyt, az örökösnek igazolnia kell a jogosultságát. Hagyatéki végzés hiányában az eltemettető a továbbiakban a rendelkezésre jogosult.

**6. §**

1. Koporsós temetésnél a temetési helyek lehetnek sírboltok, felnőtt sírhelyek és gyermeksírhelyek.
2. A sírboltok, a gyermeksírhelyek, a kettős sírhelyek és az urnasírhelyek részére az Üzemeltető külön táblát vagy sort jelölhet ki. A gyermeksírhelyeket külön e célra nyitott táblában (parcellában) lehet elhelyezni.
3. Hamvasztásos temetésnél az urnát urnatartóban a sír felületére is el lehet helyezni.
4. Díszsírhelybe - a sírnyitás és rátemetés szabályainak megtartása, költségeinek viselése mellett - az elhunyt özvegye, egyenesági rokonai, továbbá a házastárs, élettárs is elhelyezhetők.
5. A díszsírhelyekre egyebekben - temetés jellegétől függően - a koporsós sírhelyre, illetve az urnasírhelyre vonatkozó rendelkezéseket kell alkalmazni azzal, hogy a díszsírhelyen létesített síremlék fenntartásáról, továbbá a temető átrendezése vagy megszüntetése esetén áthelyezéséről a létesítő (adományozó) köteles gondoskodni.

7. §

1. A köztemetőben lévő temetési helyek méretei:
2. egyes felnőtt sírhely: 2,10 m hosszú, 2,0 m mély, 0,95 m széles;
3. kettős sírhely: 2,10 m hosszú, 2,0 m mély, 1,90 m széles;
4. gyermeksírhely: 1,3 m hosszú, 1,6 m mély, 0,65 m széles;
5. alacsony hantos parkszerű sírhely legkisebb mérete az egyes felnőtt sírhely méretének felel meg;
6. az építhető sírbolthelyek legkisebb mérete a kettős sírhely méretével azonos;
7. sírkápolna építésére szolgáló hely: legfeljebb 4 m hosszú, legfeljebb 4 m széles, a kripta legfeljebb 3 m mély lehet. Sírkápolna építménymagassága legfeljebb 6 m lehet, és az építmény legmagasabb része sem nyúlhat a terepszint felett 8 m-nél magasabbra. Sírkápolna csak építési engedély birtokában építhető.
8. urnasírhely mérete: 1.8 m hosszú, 0,5 m mély, 1.2 m széles.
9. A síremlék magassága nem haladhatja meg a terepszinttől mért 1,5 métert. Egyéb magassági korlátozást az Üzemeltető a hatályos jogszabályok keretei között határozhat meg.
10. A műemléki védelem alatt álló köztemetőkben, temetőrészekben, illetve egyedi védelem alatt álló temetési helyek esetén a 68/2018. (IV.9.) Korm. rendelet előírásai szerint a sírhely, sírépítmény megjelenését befolyásoló változtatás a hatóság számára történő bejelentés alapján történhet.
11. Egyes és kettős sírhelyen sírboltot kiépíteni nem lehet.
12. A sírok egymástól való oldaltávolsága legalább 60 cm, a gyereksíroknál pedig 30 cm kell legyen. A sorok között 0,60 m – 1 m távolságot kell hagyni, kivéve az új kiképzésű (fej-fej mögötti) sírhelytáblák sorait, ahol a sírok fejrészei között a távolságnak 30 cm-nek, a sorok között pedig 1,50 m-nek kell lennie. Sírkápolna csak a temető telekhatára mentén, hátfalával közvetlenül a temető kerítéséhez csatlakozóan helyezhető el. Sírkápolnák között legalább 6 m távolság biztosítandó.
13. A sírdombok magassága legfeljebb 50 cm lehet, a sírhelyeken a sírdomb felhantolása nem kötelező.

1. A sírhelyek méretei a következők lehetnek:

a) Egyes sírhelyre építhető síremlék maximális mérete: 100cm x 210cm

b) Egyes sírhely maximális mérete járdával: 150cm x 260 cm

c) Kettős sírhelyre építhető síremlék maximális mérete:190cm x 210 cm

d) Kettős sírhely maximális mérete járdával:240cm x 260 cm

A nyilvántartásban szereplő kettős sírhelyre a későbbiekben csak kettős síremléket lehet építeni.

e) Parcellán belül létesítendő urnasíremlék maximális mérete:80cm x 140 cm

f) Parcellán belül létesítendő urnasírhely maximális mérete járdával: 120cm x 180 cm

A sírhelyek méretét az Üzemeltető a terület adottságainak megfelelően korlátozhatja.

**8. §**

1. A sírboltokat legalább kettő koporsó befogadására alkalmas al- és felépítményként lehet megépíteni, az Üzemeltető írásbeli hozzájárulása alapján.
2. A sírboltokban 2-12 nagy koporsó helyezhető el, illetve egy nagy koporsó helyén két kis koporsó is elhelyezhető.

**9. §**

1. Urnafülkénél a kötelezően biztosítandó elölnézeti belső méret: 30 cm x 30 cm. Ilyen urnafülkébe legfeljebb 2 darab urna helyezhető el.
2. Az urnasírbolt belső mérete 40 cm x 40 cm, mélysége 50 cm. Ilyen urnasírboltba legfeljebb 2 darab urna helyezhető el.
3. Parcellán belül létesítendő urnasírhelybe - a rendelkezésre jogosult döntése szerint - legfeljebb 4 darab urna helyezhető el.

**4. A temetési helyek, sírjelek fenntartására vonatkozó szabályok**

**10. §**

1. A sírok fölé épített szegélykő, síremlék, sírbolt és sírjel mérete nem terjedhet túl a megváltott temetési hely területén. A megváltott temetési helyen csak az Üzemeltető előzetes írásbeli hozzájárulásával ültethetők ki 1 méternél magasabbra növő fák, cserjék, bokrok. Az engedély nélkül ültetett 1 méternél magasabbra növő fákat, cserjéket, bokrokat az Üzemeltető eltávolíttathatja, a rendelkezési jog jogosultjának költségére.
2. A közvetlen veszély elhárításának érdekében az azonnali beavatkozást igénylő szükséges és elégséges mértékű intézkedéseket a Üzemeltető a rendelkezési jog jogosultjának költségére elvégeztetheti.
3. A köztemetők tisztasága és rendje érdekében sír áthelyezések, új síremlék állítása miatt - vagy más módon - feleslegessé vált sírjelek, sírkőmaradványok elszállításáról a temetési hely feletti rendelkezési jog jogosultja, fő szabály szerint 1 hónapon belül köteles intézkedni, ha a [(4)-(10)](#síremlék2) bekezdések eltérően nem rendelkeznek.
4. A sírbontás megkezdése előtt a rendelkezési jog jogosultja vagy a megbízásából eljáró vállalkozó köteles az ügyfélszolgálati irodán bejelentést tenni. Amennyiben a síremlék elbontása mellett új síremléket kívánnak állítani, ezt is be kell jelenteni, s az új síremlék felállításakor, de legfeljebb a (3) bekezdésben foglalt időtartamon belül kell intézkedni a sírkőmaradvány, törmelék elszállításáról. Amennyiben új síremlék állítására nem kerül sor, úgy az áthelyezést, elszállítást, illetve bontást követő legfeljebb 30 napon belül kell a bontási törmelék, sírkőmaradvány elszállításáról gondoskodni.
5. Síremlék állításakor a síremlék mellé padot csak az Üzemeltető előzetes írásos engedélyével lehet elhelyezni. Pad a közlekedési útba nem helyezhető el, azt csak a rendeletben meghatározott síremlék méreten belül lehet felállítani.
6. A [(3)-(4)](#síremlék3) bekezdésben meghatározott határidő eredménytelen elteltét követően - a rendelkezési jog jogosultjának előzetes írásbeli figyelmeztetése mellett – az elszállításról 30 nap elteltével a rendelkezési jog jogosultjának költségére az Üzemeltető gondoskodik.
7. Az Üzemeltető joga, hogy az elhanyagolt, elgyomosodott, s ezáltal a környezetet is veszélyeztető sírhelyeknél a rendelkezési jog jogosultjának eredménytelen írásbeli felszólítását követően a szükséges munkálatokat a rendelkezési jog jogosultjának költségére elvégeztesse. A környezetet veszélyeztető sírjelek esetén azok eltávolításáról az üzemeltető a jogszabályi előírások figyelembevételével gondoskodik.
8. A lebontott síremlék - hacsak jogszabály vagy az építésügyi hatóság határozata eltérően nem rendelkezik - a temető területén nem tárolható.
9. Lejárt és újra meg nem váltott sírhelyen lévő síremlék a lejárattól számított 6 hónap után lebontható. A lebontott síremléket az Üzemeltető megsemmisíti. A lejárt sírhelyen lévő síremlék elbontása miatt a rendelkezésre jogosultat kártérítés nem illeti meg.
10. Exhumáláskor lebontott és feleslegessé vált síremléket a rendelkezésre jogosult haladéktalanul köteles elszállítani, ennek hiányában az Üzemeltető gondoskodik a szállítási költség megfizetése ellenében - a rendelkezésre jogosult terhére - az elszállításról.

**5. Sírhelygazdálkodás**

**11. §**

Az üzemeltető a sírhelygazdálkodás körében köteles naprakész nyilvántartást vezetni a szabad temetési helyekről.

**12. §**

1. Az Üzemeltető a megváltott, de még használatba nem vett temetési helyeket felajánlás esetén - ha a sírhely még értékesíthető - köteles visszaváltani azzal, hogy az eredeti megváltás időpontjában érvényes díjat az újraértékesítést követő 30 napon belül - 10% kezelési költség és a ténylegesen igénybe vett időre eső díjak levonása után - köteles visszatéríteni.
2. A temetési hely feletti rendelkezési jog időtartamáról a Ttvvhr. 18. §-a rendelkezik.
3. Ha a rátemetést megrendelő nem azonos a rendelkezési jog jogosultjával, akkor teljes bizonyító erejű magánokiratok követelményeinek megfelelő engedélyt kell bemutatnia és leadnia az üzemeltetőnek a rendelkezési jogosultságról.
4. Ha a rátemetést megrendelő nem azonos a rendelkezési jog jogosultjával, akkor teljes bizonyító erejű magánokiratok követelményeinek megfelelő engedélyt kell bemutatnia és leadnia az üzemeltetőnek a rendelkezési jogosultságról.

**6. A temetési szolgáltatás, illetve a temetőben végzett egyéb vállalkozási tevékenység ellátásának rendje, összhangja**

13. §

1. Az üzemeltető jogosult vizsgálni, hogy a temetkezési szolgáltatók, és a vállalkozók a szolgáltatás végzése során rendelkeznek-e a jogszabályokban előírt követelményekkel.
2. A köztemetőben temetkezési szolgáltatás végzése, a temetkezési szolgáltatók és egyéb vállalkozók köztemetőkben történő munkavégzése az üzemeltetővel kötött szerződés alapján történhet.

(2a) [[7]](#footnote-7) A temetői ravatalozó épületek igénybevételére a temettető által megbízott temetkezési vállalkozó/vállalkozás jogosult, jelen rendelet 2. mellékletében szereplő létesítmény igénybevételi díj megfizetésével.

(2b) [[8]](#footnote-8) Ravatalozni a köztemetőben csak az arra kijelölt helyen szabad. A ravatalozót a temetés megkezdése előtt legalább 45 perccel ki kell nyitni és a hozzátartozók rendelkezésére kell bocsátani.

(2c) [[9]](#footnote-9) A ravatalozót és annak berendezéseit (drapéria, bútorzat, hangosítás) a szolgáltatók kötelesek rendeltetésszerűen használni.

1. A temetkezési szolgáltatónak megfelelő módon biztosítania, illetve igazolnia kell az Üzemeltető részére az elhunyt személy azonosítását, továbbá a megrendelő (eltemettető), illetve a rendelkezési jog jogosultjának kilétét. Ezen adatokat köteles az Üzemeltető rendelkezésére bocsátani.

14. §

1. A temetkezési szolgáltatók munkavégzésének összhangját az üzemeltetőnek biztosítania kell oly módon, hogy
2. a temetkezési szolgáltatók - az általuk végzett egyes temetési szolgáltatások jellegéhez is igazodóan - azonos feltételekkel, lehetőség szerint az erre irányuló igénybejelentés sorrendjének megfelelően vehessék igénybe a temetői létesítményeket, az azt szolgáló infrastruktúrát;
3. olyan nyilvántartásokat vezet, illetve ügyfélszolgálatának működtetését úgy szervezi meg, melyből az a) pont alatti szolgáltatói igények nyomon követhetők.
4. Az egyéb vállalkozói tevékenységek (kőfaragó, sírgondozó, emlékkészítő stb.) végzése feltételeinek biztosítására az alábbi rendelkezések az irányadók:
5. a vállalkozók a munkavégzés megkezdése előtt legalább egy munkanappal előbb kötelesek bejelenteni az ügyfélszolgálati irodában azt írásban, hogy melyik temetőben, annak melyik temetési helyén, milyen jellegű munkát végeznek, mely személy megbízása alapján;
6. új síremlék, sírbolt felállítására max. 10 napra, régi síremlék, sírbolt felújítására max. 5 napra adható engedély
7. a vállalkozó az a) pontban fennálló esetben a vállalkozási engedélyét a felszólításra köteles felmutatni;
8. a vállalkozók az ügyfélszolgálati irodák nyitvatartási idejében munkanapokon végezhetnek munkálatokat;
9. a vállalkozók a munkavégzés érdekében - ha az indokolt - gépjárművel is behajthatnak a temetőbe, kötelesek azonban az üzemeltető előírásait betartani;
10. a vállalkozók a munkálatok befejezését követően naponta kötelesek a törmelékeket, szemetet, lomot stb. temetőn kívüli területre elszállítani vagy az önkormányzat külön rendeletében foglaltak szerint elszállíttatni és a sír környezetét rendezetten, tisztán hagyni;
11. a vállalkozóknak a munkavégzést úgy kell megszervezni, hogy azzal a köztemető látogatók kegyeletgyakorlását, a köztemető rendjét, nyugalmát és a temetési szertartásokat ne zavarják.
12. A temetői sírhelytömbök közötti utak szűk keresztmetszete miatt és a sírhelyek, síremlékek állagmegóvása érdekében a temetők területén a vállalkozók legfeljebb 5 t legnagyobb össztömegű tehergépjárművekkel közlekedhetnek. Amennyiben a vállalkozók tehergépjármű forgalma által okozott kár okozója egyértelműen beazonosítható, a vállalkozó kártérítési kötelezettséggel tartozik az esetlegesen megrongált síremlékek, sírhelyek esetében.

15. §

(1) A köztemetők felsorolását, valamint nyitvatartási és ügyfélfogadás rendjüket e rendelet 1. melléklete tartalmazza.

(2) A rendelet hatálya alá tartozó temetőkben a kegyeleti közszolgáltatási díjak fajtáját, mértékét és a temetőben fizetendő egyéb díjakata rendelet 2. melléklete tartalmazza.

(2a) [[10]](#footnote-10) A temetőkbe gépkocsival való behajtás díjtalan.

(3) Nagykanizsa Megyei Jogú Város köztemetőiben a temetőlátogatók kegyeletgyakorlásának feltételeit e rendelet 3. melléklete tartalmazza.

**7. Záró rendelkezések**

16. §

1. E rendelet 2018. július 1-jén lép hatályba. A rendelet rendelkezéseit a hatálybalépését követően indult ügyekben kell alkalmazni.
2. E rendelet a belső piaci szolgáltatásokról szóló az Európai Parlament és a Tanács 2006/123/EK irányelvének való megfelelést szolgálja.

1. E rendelet hatálybalépésével egyidejűleg hatályát veszti a temetők rendjéről és a temetkezési tevékenységről szóló 4/2001. (I. 31.) önkormányzati rendelet, valamint az azt módosító 56/2001. (XI. 7.), a 4/2003. (I. 29.), a 44/2005. (X. 4.), továbbá a 25/2011. (IV. 01.) önkormányzati rendelet.

Nagykanizsa, 2018. június 28.

Dr. Gyergyák Krisztina Dénes Sándor

jegyző polgármester

Kihirdetés napja: 2018. június 29.

Dr. Gyergyák Krisztina

jegyző

### 1. melléklet a 16/2018. (VI. 29.) önkormányzati rendelethez

### Köztemetők, valamint nyitvatartási és ügyfélfogadás rendjük

* 1. Nagykanizsai köztemetők:

*Nagykanizsa, Tripammer utcai központi temető*

*Bagola városrészi temető*

*Bajcsa városrészi temető*

*Fakos városrészi temető*

*Kiskanizsa városrészi temető*

*Korpavár városrészi temető*

*Miklósfa városrészi temető*

*Palin városrészi temető*

*Sánc városrészi temető*

* 1. A nagykanizsai köztemetők nyitvatartási rendje:

*november 03. – március 31. 700 – 1800 óra*

*április 01. – október 31. 600 - 2000 óra*

*november 01. – november 02. 600 - 2200 óra*

* 1. Ügyfél fogadás helye, ideje a Tripammer úti köztemetőben

(A kirendeltségi temetők ügyfélfogadása is itt történik)

*Ügyfélszolgálati iroda: Nagykanizsa Tripammer utcai köztemető*

*Ügyfélfogadási idő:*

*hétfő, kedd, szerda, csütörtök: 8,00-15 óráig*

*péntek 8,00-12,30 óráig*

## Gépjárműforgalom

1. Személygépkocsi behajtás nagykanizsai köztemetőkbe nyitástól 10 óráig történhet.
2. Személygépkocsi behajtás mozgáskorlátozott kártyával a nagykanizsai köztemetőkbe 10 órától zárásig lehetséges, kivéve a temetési szertartások idejét.
3. Mindenszentek és halottak napi ünnepekhez kapcsolódó gépjármű forgalom a nagykanizsai köztemetőkben:
4. Október 29. és november 4. között csak mozgáskorlátozott kártyával, munkanapokon 7 órától-12 óráig lehet személygépkocsival behajtani.
5. Október 29. és november 4. között a kőfaragó vállalkozók nem végezhetnek semmilyen tehergépjármű használatához kötött munkát.

## 2. melléklet a 16/2018. (VI. 29.) önkormányzati rendelethez [[11]](#footnote-11) [[12]](#footnote-12) [[13]](#footnote-13)

**I.**

**Temetkezési helyek, kategóriák a Tripammer úti temetőben**

Kiemelt terület: É1-É2 tömbök

I. terület: A, A1, B, C1, C2, F, I-IX., IX/1., XIII., XVIII. XIX.

tömbök

II. terület: X., X/1., XV., XVI., XXI., XXII, XXIV., XXV., XXVII., XXVIII.,

XXXII-XXXIV. tömbök

III. terület: XVII., XXIII., XXXV-XXXVII., XLIV-XLVI. tömbök

IV. terület XXIII/A. tömb

gyermekparcella: XII., XXIX. tömbök

**II.**

**Kegyeleti közszolgáltatási díjak**

1. Sírhely váltás 25 évre:

Nettó díj Bruttó díj

* 1. Tripammer utcai temető

Kiemelt terület 125.000,- Ft 158.750,- Ft

I. terület 64.800,- Ft 82.296,- Ft

II. terület 43.200,- Ft 54.864,- Ft

III. terület 28.800,- Ft 36.576,- Ft

IV. terület 10.800,- Ft 13.716,- Ft

* 1. Kiskanizsai temető 18.000,- Ft 22.860,- Ft
  2. Palini temető 17.280,- Ft 21 946,- Ft
  3. Bajcsai temető 10.800,- Ft 13.716,- Ft
  4. Bagolai temető 10.800,- Ft 13.716,- Ft
  5. Fakosi temető 10.800,- Ft 13.716,- Ft
  6. Miklósfai temető 14.400,- Ft 18.288,- Ft
  7. Korpavári temető 10.800,- Ft 13.716,- Ft
  8. Sánci temető 14.400,- Ft 18.288,- Ft
  9. Gyermek sírhelyek (egységesen) 2.400,- Ft 3.048,- Ft

Sírhelymegváltás megújításának díja megegyezik a fent felsorolt – temetkezési területek szerinti – díjakkal.

Kettős sírhely váltás esetén a használati díj összege a fentiek kétszerese.

1. Urnás temetkezés

Nettó díj Bruttó díj

* 1. Urnasírhely váltás 10 évre kiemelt területen 36.000,- Ft 45.720,- Ft
  2. Urnafülke váltás 10 évre kiemelt területen 36.000,- Ft 45.720,- Ft
  3. Urnasírbolt váltás 20 évre kiemelt területen 54.000,- Ft 68.580,- Ft
  4. Urnasírhely váltás 10 évre I. területen 21.600,- Ft 27.432,- Ft
  5. Urnafülke váltás 10 évre I. területen 21.600,- Ft 27.432,- Ft
  6. Urnasírhely váltás 25 évre I-III. területen 28.800,- Ft 36.576,- Ft
  7. Urnasírbolt váltás 20 évre I-III. területen 36.000,- Ft 45.720,- Ft

1. Sírbolt hely váltás 100 évre személyenként 72.000,- Ft 91.440,- Ft

**III.**

**Egyéb szolgáltatások díja**

1. Létesítmény igénybevételi díj

|  |  |  |  |  |
| --- | --- | --- | --- | --- |
| Megnevezés | Ravatalozó-használattal  Nettó díj Bruttó díj | | Ravatalozóhasználat nélkül  Nettó díj Bruttó díj | |
| * 1. Tripammer utcai temető | 36.000,- Ft | 45.720,- Ft | 12.000,- Ft | 15.240,- Ft |
| * 1. Kiskanizsai temető | 23.040,- Ft | 29.261,- Ft | 7.680,- Ft | 9.754,- Ft |
| * 1. Palini temető | 23.040,- Ft | 29.261,- Ft | 7.680,- Ft | 9.754,- Ft |
| * 1. Bajcsai temető | 18.480,- Ft | 23.470,- Ft | 6.156,- Ft | 7.818,- Ft |
| * 1. Bagolai temető | 20.160,- Ft | 25.603,- Ft | 6.720,- Ft | 8.534,- Ft |
| * 1. Fakosi temető | 14.400,- Ft | 18.288,- Ft | 4.800,- Ft | 6.096,- Ft |
| * 1. Miklósfai temető | 23.040,- Ft | 29 261,- Ft | 7.680,- Ft | 9.754,- Ft |
| * 1. Korpavári temető | 20.160,- Ft | 25 603,- Ft | 6.720,- Ft | 8.534,- Ft |
| * 1. Sánci temető | 18.480,- Ft | 23 470,- Ft | 6.156,- Ft | 7.818,- Ft |

Indokolt esetben a szombati napokon a temetés az Üzemeltető írásos engedélyével lehetséges. Ebben az esetben a használati díj összege a fentiek kétszerese.

1. Temetőfenntartási hozzájárulás:

Nettó díj Bruttó díj

* 1. síremlék állítás területhasználati díja 8.640,- Ft 10.973,- Ft
  2. sírbolt állítás területhasználati díja 18.000,- Ft 22.860,- Ft
  3. síremlék felújítás területhasználati díja 2.880,- Ft 3.658,- Ft
  4. sírbolt felújítás területhasználati díja 8.640,- Ft 10.973,- Ft

Új síremlék felállítása:

* újonnan értékesített sírhelyre – földsír - felállított síremlék
* korábban felállított síremlék teljes elbontása után újként elhelyezett síremlék

Régi síremlék felújítás:

* eredeti síremlék valamelyik elemének (elemeinek) cseréje
* megdőlt síremlék helyreállítása
* gépi csiszolás, gépi mosás

## 3. melléklet a 16/2018. (VI. 29.) önkormányzati rendelethez

## Nagykanizsa Megyei Jogú Város köztemetőiben a temetőlátogatók

## kegyeletgyakorlásának feltételei

I.

* 1. A jelen látogatási rend a Nagykanizsa Megyei Jogú Város közigazgatási területén található köztemetők vonatkozásában tartalmazza azokat az alapvető szabályokat, amelyek a temetőlátogatók kegyeletgyakorlása feltételei meghatározásával egyrészt biztosítják az elhunytak emlékének méltó megőrzését és ápolását, másrészt szolgálják a köztemető, mint használata szerinti zöldfelületi jellegű különleges terület állagának megóvását, rendeltetésszerű használatát, továbbá a temetési helyek gondozását, karbantartását, felújítását.
  2. A köztemetők látogatói kötelesek a vonatkozó önkormányzati rendeletben és a jelen látogatási rendben foglalt szabályokat betartani, a köztemető üzemeltetője pedig jogosult és köteles a látogatási rend szabályai betartását ellenőrizni.

II.

* 1. A köztemetők felsorolását és a látogatók részére történő nyitvatartási idejét Nagykanizsa Megyei Jogú Város Önkormányzata Közgyűlésének a köztemetőkről és a temetkezés endjéről szóló 16/2018. (VI. 29.) önkormányzati rendelete 1. számú melléklete tartalmazza
  2. A köztemető Üzemeltetője a temető bejáratánál, jól látható módon elhelyezett táblán köteles a nyitva tartásról a látogatókat tájékoztatni.

III.

* 1. A temetőlátogatás célja lehet kegyeleti joggyakorlás vagy a temetési hely gondozása.
  2. A köztemetőket 14 éven aluli gyermekek, illetőleg cselekvőképtelen személyek kizárólag cselekvőképes, nagykorú személyek kísérete mellett látogathatják.
  3. A köztemetőkbe gépjárművel behajtani és ott közlekedni kizárólag erre a célra kijelölt szilád burkolattal ellátott utakon a közúti közlekedésre vonatkozó szabályok szerint. A gépjárművel történő közlekedés során a keletkezett hang vagy egyéb hatás nem zavarhatja a látogatókat, illetőleg a búcsúztatási szertartásokat.
  4. Köztemetőbe állatot – vakvezető- vagy személyi-segítő-kutya kivételével - bevinni nem lehet.

IV.

* 1. A temetőlátogatók kötelessége a köztemetői terület, az ingó és ingatlan létesítmények, tárgyak rendeltetésszerű használata, állaguk megóvása, tartózkodás bármiféle károkozástól, rongálástól.
  2. Tilos a növényzet (fák, cserjék, virágok, gyep) és a zöldterületek, zöldfelület egyéb elemeinek, tartozékainak, felszerelési tárgyainak bármilyen módon történő megrongálása, pusztítása, károsítása vagy olyan szakszerűtlen kezelése, amely értékük csökkenésével jár.
  3. A köztemető területén a látogatók sem végezhetnek olyan tevékenységet, amely egészségre ártalmas, szennyeződést, bűzt, egyéb káros környezeti kárt okoz, mások kegyeleti jog gyakorlását akadályozza, korlátozza, balesetveszélyt okoz.
  4. A látogatóknak tartózkodniuk kell minden olyan tevékenységtől, amely mások kegyeleti érzéseit zavarhatja (pl. hangoskodás, zenehallgatás).
  5. A köztemetőben biztosított közüzemi szolgáltatással - közkutak használata - az észszerűség határán belül takarékoskodni kell, és a hulladékgyűjtőket rendeltetés szerűen kell használni.

V.

* 1. Köztemetőbe a látogatók - az üzemeltető külön engedélye nélkül - szokásos, rendszeresen maguknál tartott személyes használati tárgyaikon túlmenően kizárólag a temetési helyek díszítésére, gondozására szolgáló tárgyakat (pl. koszorú, vágott élő virág, művirág, váza, öntözőkanna) és a kegyeleti jog gyakorlás kellékeit (pl. mécses, gyertya) vihetik be.
  2. A köztemetőkből koszorúkat, virágokat, növénymaradványokat, kertészeti hulladékokat, egyéb hulladékot az üzemeltető hozzájárulása nélkül kivinni nem lehet, azokat az arra kijelölt helyeken kell elhelyezni.
  3. A köztemetőbe gépjárművel behajtó látogatók kilépéskor az üzemeltető vagy megbízottja felszólítására a gépjármű belső utasterének és csomagterének ellenőrzése érdekében kötelesek a gépjárműben található V.2. bekezdés szerinti és egyéb kegyeleti tárgyak eredetét, illetve tulajdonjogát igazolni.

VI.

* 1. Temetési hely építészeti, kertészeti kialakításának feltételeire a 28/2017. (XI. 27). számú önkormányzati rendelet, továbbá az üzemeltetővel kötött szerződésben foglaltak irányadók. A temetési helyen túlterjeszkedő, közízlést sértő vagy oda nem illő felirattal ellátott sírjeleket elhelyezni nem szabad. E rendelkezés a meglévő sírjelek felújítása során is irányadó.
  2. Amennyiben a temetési hely felett rendelkezni jogosulttal kötött szerződés eltérően nem rendelkezik, temetési hely kertészeti jellegű gondozására

1. *a temetési hely megváltója, illetőleg halála esetén örököse,*
2. *az elhunyt személy(ek) hozzátartozója,*
3. *az elhunyt személy(ek) örököse, a jelen Fejezetben foglaltak szerint,*
4. *az a) pontban írt személyek által megbízott cég alkalmazottja vagy megbízott személy pedig a 16/2018. (VI. 29.)* *önkormányzati rendeletben foglaltak szerint jogosult.*
   1. Amennyiben a temetési hely felett rendelkezni jogosulttal kötött szerződés eltérően nem rendelkezik, a temetési helyen elhelyezett síremlék, sírjel, egyéb díszítés, felújítására, restaurálására, elmozdítására, eltávolítására, köztemető területéről történő kivitelére és bevitelére
5. *a temetési hely megváltója, illetőleg halála esetén örököse,*

*b) a VI.2. alpont b) és c) pontja szerinti személyek a jelen bekezdés a) pontjában meghatározott személyek megbízása alapján a jelen alpontban foglaltak szerint,*

*c) az a) pontban írt személyek által írásban megbízott személy a 16/2018. (VI. 29.)* *önkormányzati rendeletben foglaltak szerint jogosult.*

* 1. A temetési hely megváltója, illetőleg halála esetén örököse köteles legkésőbb a tevékenység megkezdésével egyidejűleg a köztemető üzemeltetőjét írásban (levél vagy e-mail útján) vagy szóban (telefonon vagy a temetői irodában a helyszínen) tájékoztatni arról, hogy a VI.2-VI.3. alpont szerinti tevékenységre megbízást adott.
  2. A köztemetőben munka úgy végezhető, hogy az ne sértse a hozzátartozók és a látogatók kegyeleti érzéseit, ne akadályozza az elhunytak búcsúztatását. A munkavégzés során a szomszédos temetési hely nem sérülhet, gondoskodni kell arról, hogy eredeti állapota ne változzon. A munka ideje alatt a temetési helyek látogatását nem lehet akadályozni.
  3. Búcsúztatás alatt a munkavégzéssel keletkezett hang vagy egyéb hatás nem zavarhatja a szertartást.

1. A bevezető részt módosította a 18/2019. (VIII. 30.) önkorm. rendelet 36. §-a. Hatályos 2019. 08. 31-töl. Rendelkezéseit a folyamatban lévő ügyekben is alkalmazni kell. [↑](#footnote-ref-1)
2. A bevezető részt módosította a 2/2023. (I. 27.) önkorm. rendelet 1. §-a. Hatályos 2023. 01. 28-tól. [↑](#footnote-ref-2)
3. Az 1. alcím címét módosította a 2/2023. (I. 27.) önkorm. rendelet 6. § a) pontja. Hatályos 2023. 01. 28-tól. [↑](#footnote-ref-3)
4. Az e) pontot hatályon kívül helyezte a 2/2023. (I. 27.) önkorm. rendelet 7. §-a. Hatálytalan 2023. 01. 28-tól. [↑](#footnote-ref-4)
5. A 2. alcím címét módosította a 2/2023. (I. 27.) önkorm. rendelet 6. § b) pontja. Hatályos 2023. 01. 28-tól. [↑](#footnote-ref-5)
6. A (4) bekezdéssel kiegészítette a 2/2022. (I. 27.) önkorm. rendelet 2. §-a. Hatályos 2023. 01. 28-tól. [↑](#footnote-ref-6)
7. A (2a) bekezdéssel kiegészítette a 2/2023. (I. 27.) önkorm. rendelet 3. §-a. Hatályos 2023. 01. 28-tól. [↑](#footnote-ref-7)
8. A (2b) bekezdéssel kiegészítette a 2/2023. (I. 27.) önkorm. rendelet 3. §-a. Hatályos 2023. 01. 28-tól. [↑](#footnote-ref-8)
9. A (2c) bekezdéssel kiegészítette a 2/2023. (I. 27.) önkorm. rendelet 3. §-a. Hatályos 2023. 01. 28-tól. [↑](#footnote-ref-9)
10. A (2a) bekezdéssel kiegészítette a 2/2023. (I. 27.) önkorm. rendelet 4. §-a. Hatályos 2023. 01. 28-tól. [↑](#footnote-ref-10)
11. A 2. mellékletet módosította a 33/2021. (XI. 26.) önkorm. rendelet 1. §-a. Hatályos 2021. 11. 27-től. [↑](#footnote-ref-11)
12. A 2. mellékletet módosította a 2/2023. (I. 27.) önkorm. rendelet 5. §-a. Hatályos 2023. 01. 28-tól. [↑](#footnote-ref-12)
13. A 2. mellékletet módosította a 10/2023. (III. 31.) önkorm. rendelet 1. §-a. Hatályos 2023. 04. 01-től. [↑](#footnote-ref-13)